**ПЪРВА НАЦИОНАЛНА НАУЧНО-ПРАКТИЧЕСКА КОНФЕРЕНЦИЯ**

 **„ЗЕЛЕНО ОБРАЗОВАНИЕ ЗА УСТОЙЧИВО БЪДЕЩЕ“**

***„Ние и природата“***

 ***Петя Попова***

***Стефка Николаева***

 ***СУ „Николай Катранов“***

 ***Град Свищов***

Вгледайте се дълбоко в природата и ще разберете всичко за живота по-добре.

 Алберт Айнщайн

**Анотация**

Докладът съдържа интересни занимания и мероприятия, свързани с образователния и възпитателния процес в училище. За постигане на добри резултати споделяме за проектни дейности и мероприятия, реализирани с помощта и подкрепата на родителите, училищното ръководство и личното ни отношение и грижа за децата. Отразени са разнообразни дейности , свързани със запознаване на децата с изкуствения интелект, безопасната работа в интернет и часове за развитие на въображението и творческите умения на учениците. Важна част от доклада са и мероприятията, свързани с позитивното отношение към образованието и усвояване на нови знания, умения и компетенции, свързани с дигитализацията и комуникацията .

**Увод**

…

Цели и задачи на дейностите, свързани с екологичното възпитание на учениците в начален етап:

- Да се въведат учениците в основните елементи на екологичната и здравна култура;

- Подобряване на физическата дееспособност на учениците;

- Възможност за опознаване на природните забележителности както в района на живеене, така и на национално значими природни забележителности;

- Запознаване на подрастващите с променливостта на естествените условия в природата;

Очаквани резултати след проведени извънкласни мероприятия, свързани с екологичното възпитание на учениците:

- Да се запознаят учениците с особеностите на природната и обществената среда, в която живеят;

- Да се постигне здравословен и екологичен ефект във възпитанието на децата;

- Да се формира потребност и желание за туризъм, разходки и игри на открито сред природата;

- Да се изгради позитивно отношение към всички живи същества;

- Учениците да познават, разбират и приемат биоразнообразието и да развият представите си за място, време и ритъм на природните процеси;

Учениците от начален етап в СУ “Николай Катранов“ – град Свищов провеждат различни извънкласни дейности, свързани с екологичното възпитание на подрастващите. Мероприятията са интересни и са съобразени с възрастовите особености на децата. Всички дейности са свързани с учебната дейност и подпомагат работата в часовете по Човекът и природата, Околен свят, Литература, Изобразително изкуство, Технологии и предприемачество и други учебни предмети.

**Изложение**

 „Екология, технологии, бъдеще – яко е да си еко!“ 

Една от интересните дейности, които проведохме с учениците от СУ„ Николай Катранов“ беше открит интердисциплинарен урок на тема „Екология, технологии, бъдеще – яко е да си еко!“ Темата на урока беше „Екология, технологии, бъдеще – яко е да си еко!“. Учениците създадоха анимация на Scratch, която илюстрира отношението на животните към замърсяването на природата. Главният герой в нея е бухала – символ на мъдростта и познанието.

Преди урока децата нарисуваха лого, подходящо за темата на часа и подготвиха изложба с рисунки, свързани с екологията. Целите и задачите на урока бяха свързани с формиране на емоционално положително отношение към света и природата, активна гражданска позиция. Развитие на критическо мислене, въображение, активизирането и обогатяването на речника на децата.

Важна част от урока беше дискусията по следните теми: „Как технологиите помагат да се проследи замърсяването в природата и последствията от него?“ и „Как технологиите биха ни помогнали да се справим с ЕКО кризата в световен мащаб?“.

По време на дейностите преди и по време на урока учениците демонстрираха познания по: човекът и природата, човекът и обществото, компютърно моделиране, математика и изобразително изкуство.

Бъдещи дейности, свързани с екологията и технологиите: Ще създадем електронна книга, в която сме записали интересни факти, свързани с рециклирането. Ще създадем Padlet стена с рисунките на децата и избрани моменти от проведения открит урок.

Урокът завърши с призива „Пазете Земята! Тя е единствения ни дом!“.

НАГРАДИ НА ИЗЯВЕНИ УЧЕНИЦИ

На 4 октомври 2023 г. на тържествена церемония в "Националния дворец на децата" в София се състоя награждаването на отличените участници в Международния детски екологичен форум „Зелената планета 2023 и Националният конкурс "Зелена планета".

🏆 ПЪРВА НАГРАДА и купа за IV „в“ клас (вече V в) в категория „Природата – безценен дар, един за всички“ – конкурс за социалнозначими проектни и научноизследователски работи за резултатите от социалнополезна екологична дейност на детски колективи.

🏆ПЪРВА НАГРАДА за педагогическо майсторство за ръководителите на децата в този проект – учителите от СУ „Николай Катранов“ г-жа Петя Попова и г-жа Йорданка Илиева

Награди за учениците от конкурс „Зелени умения в моето зелено училище”

Учениците от 4 в клас на СУ „Николай Катранов“ участваха в конкурс за ученическа разработка на тема „Зелени умения в моето зелено училище”. Конкурсът бе организиран от Центъра за развитие на човешките ресурси и Европа Директно Дупница. Конкурсът е в отговор на изискванията на Европейския зелен пакт, посветен е на Европейската година на уменията 2023 и на един от основните приоритети на ЕС и на европейската програма „Еразъм+“ 2021 – 2027г. – Околна среда и борба с изменението на климата.

Конкурсът е насочен към училищата, работещи по европейски Еразъм+ и eTwinning проекти и по европейска тематика. Целта му е, в отговор на съвременните предизвикателства пред планетата, да се даде възможност на младите хора да изразят своята позиция по темата, както и за възможностите за успешна работа в училище по тази тема.

Нашите ученици се включиха с разработка, описваща редица екологични дейности, проведени в продължение на няколко години. Разработката беше придружена от интересни снимки и презентация. Ръководители на учениците са г-жа Петя Попова (техният класен ръководител в начален курс) и г-жа Йорданка Илиева.

В конкурса се включиха ученици от 24 училища. Нашите ученици спечелиха поощрителна награда за творчески принос и престижното 6-то място. Всички ученици и техните ръководители получиха сертификати, рекламни и информационни материали.

**БЪДЕЩИ ДЕЙНОСТИ, КОИТО ПЛАНИРАМЕ ДА БЪДАТ ОСЪЩЕСТВЕНИ С УЧЕНИЦИТЕ ОТ СУ “НИКОЛАЙ КАТРАНОВ“ – ГРАД СВИЩОВ**

 Да оформят албуми с красиви природни забележителности на родното място;

Да направят свои албуми с хербарий на растения, характерни за родния край;

 Със задружни усилия да вдъхновим децата да засаждат семките на изядените плодове и така от най-ранна възраст да се докоснат до Живата Природа докато правят едно добро дело.

\* \* \*

Нашето послание е любов към хората, загриженост за природата, любов към книгите, към училището, към всички живи същества на Земята.... Нека бъдем истински, нека се обичаме, нека си прощаваме и ИЗРАСТВАМЕ ЗАЕДНО!

**ЗАКЛЮЧЕНИЕ**

В условията на предстояща екологична катастрофа, екологичното образование и възпитанието на хора от всички възрасти и професии са от голямо значение. Ако хората в близко бъдеще не се научат да се грижат за природата, те ще се самоунищожат. И за да се предотврати това да се случи, е необходимо да се възпитава екологична култура и отговорност. Според нас е необходимо да се започне екологичното образование от предучилищна и начална училищна възраст, тъй като на този етап от своето развитие детето получава емоционални впечатления от природата, натрупва идеи за различни форми на живот, тоест формира основните принципи на екологичното мислене, съзнание и залага началните елементи на екологичната култура.

Природата е първият естетически възпитател на децата. Наблюдавайки света около себе си – растенията и животните, детето ще се научи да вижда, разбира и цени природата. Ето защо е необходимо да се осигури възможност за комуникация с дивата природа и наблюдение на растения и животни на подрастващите.

Като включваме учениците в различни екологични проектни дейности всъщност ги подтикваме да творят, да мислят, да четат, да се трудят и да израстват. Това ги стимулира да разширят запаса от знания, мотивира ги да мислят по-задълбочено, да тренират паметта, вниманието и въображението си. Децата, които участват активно в екологични мероприятия и дейности за опазване на природата се отличават с висока ерудиция, широта на мисълта, имат знания в различни области, което значително повишава тяхното самочувствие. И най-важното, благодарение на интересните дейности и занимания, свързани с опазване на природата, подрастващите се научават да разбират други хора и да познават себе си, да обичат майката Земя и да израстват обичайки.